জোড়াসাঁকো
জোড়াসাঁকো উত্তর কলকাতার একটি অঞ্চল ও বিধানসভা কেন্দ্র। ঠাকুর পরিবারের বাসভবন জোড়াসাঁকো ঠাকুরবাড়ি এই অঞ্চলেই অবস্থিত। রবীন্দ্রনাথ ঠাকুরের জন্মস্থান জোড়াসাঁকো বাংলার নবজাগরণের ইতিহাসে এক বিশিষ্ট স্থানের অধিকারী। ঠাকুরবাড়ি বর্তমানে রবীন্দ্রভারতী বিশ্ববিদ্যালয়ের প্রধান শিক্ষাপ্রাঙ্গন। এছাড়া জোড়াসাঁকো কলকাতার শঙ্খশিল্পের একটি গুরুত্বপূর্ণ কেন্দ্র।